* **Euskaraz**: Larramendik euskararen bikaintasunaz konbentzitu nahi zituen erdaldunak, baina liburu guztiak gaztelaniaz idatzi zituen. Hala ere, euskaraz idazten oso ondo zekien. Euskaraz idatzitako testuek berrehun orrialde inguru betetzen dituzte. Bere liburuetako idatzi laburrez gain, elizako sermoiak, lagunei idatzitako gutunak eta hitzaurreak ere badira.
* [*El Imposible Vencido. Arte de la Lengua Vascongada*](http://eu.wikipedia.org/w/index.php?title=El_Imposible_Vencido._Arte_de_la_Lengua_Vascongada&action=edit&redlink=1) (Ezina, egina) (1729): euskararen lehen "arte" edo gramatika argitaratua dela esan dezakegu. Garai hartako jakintsuen artean arras zabaldua zen ideia baten arabera, hebraierak, grekoak, [latinak](http://eu.wikipedia.org/wiki/Latin" \o "Latin) eta beronen eratorriek bakarrik zuten gramatika bat. Euskara bezalako hizkuntzak, ordea, jende ezjakinaren hizkerak ziren; ia animalien orroen gisakoak eta beraz, liburuetan irakatsi ezin zirenak. Horiei erantzunez idatzi zuen liburu hau Aita Larramendik. Orokorrean, [Arnaud Oihenartena](http://eu.wikipedia.org/wiki/Arnaud_Oihenart" \o "Arnaud Oihenart) baino txarragoa da.
* [*Gutuna*](http://eu.wikipedia.org/w/index.php?title=Gutuna&action=edit&redlink=1) (1747).
* [*Diccionario Trilingüe del Castellano, Bascuence, Latin*](http://eu.wikipedia.org/w/index.php?title=Diccionario_Triling%C3%BCe_del_Castellano,_Bascuence,_Latin&action=edit&redlink=1) (1745). [Espainiako Erret Akademiaren](http://eu.wikipedia.org/wiki/Espainiako_Erret_Akademia" \o "Espainiako Erret Akademia) Hiztegia argitaratu berria zela, Larramendik oso-osorik euskaratu nahi izan zuen, erdaldunei euskal hizkuntzaren aberastasunaz konbentzitzeko. Herriz herri galdetuz eta liburuak arakatuz hitz andana bildu zuen. Egun ere lan erraldoia iruditzen bazaigu ere, Larramendiren ohiko xelebrekeriak ere ez dira falta hiztegiko hitzen artean. Erdal etorkiko hainbat hitz euskal hitz jatorrak balira bezala aurkezten ditu (*alferez*: alfer-ez, soldadua baino langileagoa delako). Jakintza adigaiak (unibertso, astronomia, matematika, eta beste) eta euskararentzat ezezagunak ziren objektuen izenak (polbora, txokolatea, tabakoa) izendatzeko, hitz berriak asmatzeko beharrean aurkitu zen. Askotan, zaila da jakiten zein hitz diren herriaren ahotik jasoak eta zein berak asmatuak. Larramendiren irudimenari esker sortutako hitz batzuk, egungo euskaran erabiltzera iritsi dira, *hilezkor* eta *garrantzi*, esaterako. Asmatu zituen neologismo horiek, hala ere, berak ez zituen inoiz erabili eta bere jarraitzaile gehienek ere ez. Hala ere, garaiko euskal idazlanetan aldaketa nabari da hiztegia argitara eman zenetik: Idazleak hitz berrien sorkuntzarako baliabideak gehiago erabiltzen hasi ziren, gaztelaniara eta frantsesera hainbeste jo gabe.
* [*De la Antigüedad y universalidad del Bascuence en España*](http://eu.wikipedia.org/w/index.php?title=De_la_Antig%C3%BCedad_y_universalidad_del_Bascuence_en_Espa%C3%B1a&action=edit&redlink=1) (1728). Euskara Espainiako jatorrizko hizkuntza bakarra dela defendatu nahi du. Larramendiren ustez, euskaldunak dira espainiarrik petoenak, garbienak. [Tubalismoa](http://eu.wikipedia.org/wiki/Tubalismo" \o "Tubalismo) da agertzen duen ideietako bat.
* [*Discurso histórico sobre la antigua famosa Cantabria*](http://eu.wikipedia.org/w/index.php?title=Discurso_hist%C3%B3rico_sobre_la_antigua_famosa_Cantabria&action=edit&redlink=1) (1736). [Euskal-kantabrismoaren](http://eu.wikipedia.org/w/index.php?title=Euskal-kantabrismo&action=edit&redlink=1" \o "Euskal-kantabrismo (sortu gabe)) teoria defendatzen du. Bere garaiko jende askok bezala, erromatarren aurka borrokan aritutako kantabriarrak, euskaldunekin identifikatzen ditu.
* [*Corografia de Guipuzcoa*](http://eu.wikipedia.org/w/index.php?title=Corografia_de_Guipuzcoa&action=edit&redlink=1) edo *Corografía o descripción general de la muy noble y leal Provincia de Guipúzcoa* (1754): Gipuzkoako geografia eta bertoko herritarren ohiturak, jantziak, dantzak, hizkuntza eta ogibideak azaltzen dituen lan etnografikoa. Dantzen kontura, garai hartako apaizen artean eztabaida sutsua piztu zen: Batzuen ustetan, dantza, bekaturako bidea errazten zuen ohitura lizuna zen. Larramendiri, dirudienez, ez zitzaion hala iruditzen, eta liburu honetan Gipuzkoan XVIII. mendean egiten ziren dantzen berri ematen du.
* [*Sobre los fueros de Guipuzcoa*](http://eu.wikipedia.org/w/index.php?title=Sobre_los_fueros_de_Guipuzcoa&action=edit&redlink=1) (1756-58, 1983): Bere garaian argitaratu ezinezkoa zen saio politikoa. Euskal [foruak](http://eu.wikipedia.org/wiki/Forua" \o "Forua) [Tubal](http://eu.wikipedia.org/w/index.php?title=Tubal&action=edit&redlink=1" \o "Tubal (sortu gabe)) aitasoaren garaietatik datozen lege zaharrak dira. [Euskal foruek](http://eu.wikipedia.org/wiki/Euskal_foru" \o "Euskal foru), euskaldun guztiei, bereizkeriarik gabe eta jaiotzetik, **aitonsemetza unibertsala** onartzen diete, [Gaztelako](http://eu.wikipedia.org/wiki/Gaztela" \o "Gaztela) subdituei ez bezala. *Pirinioko Probintzia Batuak* izeneko euskal estatu subirano baten alde mintzo da. Egitasmo hori, [Euskal nazionalismoaren](http://eu.wikipedia.org/wiki/Euskal_nazionalismo" \o "Euskal nazionalismo) aurrekarietako bat bezala uler daiteke. Lana inprimatu ez bazen ere, garai hartako letradun jendeak eskuzkribua kopiatu eta zabaldu ahal izan zuela uste da.